Diari Oficial de la Generalitat Valenciana


Sumari del DOGV 8930, del 20-10-2020 (2020/8281)

RESOLUCIÓ de 7 d'octubre de 2020, del director general de Relacions amb Les Corts, de la Presidència de la Generalitat, per la qual es publica el conveni entre la Generalitat, a través de la Conselleria d'Educació, Cultura i Esport, i l'Ajuntament de Beniarjó, per a la modificació de l'autorització per canvi de titularitat del centre privat d'Educació Infantil de primer cicle denominat Joan de Montcada, de Beniarjó, que passa a ser de titularitat municipal.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8930

Data del DOGV
:   20-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8281


Data del document
:   07-10-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ de 7 d'octubre de 2020, del director general de Relacions amb Les Corts, de la Presidència de la Generalitat, per la qual es publica el conveni entre la Generalitat, a través de la Conselleria d'Educació, Cultura i Esport, i l'Ajuntament de Beniarjó, per a la modificació de l'autorització per canvi de titularitat del centre privat d'Educació Infantil de primer cicle denominat Joan de Montcada, de Beniarjó, que passa a ser de titularitat municipal. [2020/8281]  
  
  
La Generalitat, a través de la Conselleria d'Educació, Cultura i Esport, i l'Ajuntament de Beniarjó han subscrit, prèvia tramitació reglamentària, els dies 30 de setembre de 2020 i 22 de setembre de 2020, respectivament, el conveni per a la modificació de l'autorització per canvi de titularitat del centre privat d'Educació Infantil de primer cicle denominat Joan de Montcada, de Beniarjó, que passa a ser de titularitat municipal, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 6 d'octubre de 2020 i número 1488/2020, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 7 d'octubre de 2020.- El director general de Relacions amb Les Corts: Antonio Torres Salvador.  
  
  
CONVENI ENTRE LA GENERALITAT (CONSELLERIA D'EDUCACIÓ, CULTURA I ESPORT) I L'AJUNTAMENT DE BENIARJÓ, PER A LA MODIFICACIÓ DE L'AUTORITZACIÓ PER CANVI DE TITULARITAT DEL CENTRE PRIVAT D'EDUCACIÓ INFANTIL DE PRIMER CICLE DENOMINAT JOAN DE MONTCADA, DE BENIARJÓ, QUE PASSA A SER DE TITULARITAT MUNICIPAL.  
  
  
València,   
  
Reunits  
D'una banda, Vicent Marzà i Ibáñez, conseller d'Educació, Cultura i Esport, en virtut de l'article 28.g de la Llei 5/1983, de 30 de desembre, del Consell (DOCV de 20 de desembre de 1983); el Decret 6/2019, de 17 de juny, del president de la Generalitat, pel qual nomena vicepresidenta, consellers, secretària i portaveu del Consell (DOGV de 17 de juny de 2019), i l'article 6.3 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre (DOCV de 13 d'octubre de 2014), en nom i representació de la Generalitat, expressament autoritzat per a la signatura d'aquest conveni en virtut de l'Acord del Consell de data 11 de setembre de 2020.  
  
I d'una altra, Eva María Llinares Martínez, com a alcaldessa presidenta de l'Ajuntament de Beniarjó, amb legitimació i representació per a aquest acte derivades de la seua condició i càrrec d'alcaldessa presidenta del mencionat ajuntament, autoritzada per a subscriure el present conveni d'acord amb el que es disposa en l'article 21.1.b de la Llei 7/1985, de 2 d'abril, reguladora de les bases de règim local i facultada per a aquest acte per mitjà de l'Acord de la Junta de Govern Local del dit ajuntament de data 27 de juliol de 2020. Assistida per la secretària accidental de l'Ajuntament, en l'exercici de les funcions que li atribueix l'article 92 bis.1.a) de la Llei 7/1985, de 2 d'abril, i els articles 2 i 3 del Reial decret 128/2018, de 16 de març, pel qual es regula el règim jurídic dels funcionaris d'administracions locals amb habilitació de caràcter nacional.  
  
MANIFESTEN  
  
1. La titularitat del centre privat d'Educació Infantil de primer cicle denominat Joan de Montcada, amb número de codi 28067495, va sol·licitar el 27 de desembre de 2019, a la Direcció General de Centres Docents de la Conselleria d'Educació, Cultura i Esport, modificar l'autorització d'obertura i funcionament concedida a l'esmentat centre, situat al carrer Partida dels Hortets, s/n, de Beniarjó, i procedir al canvi de titularitat sense modificació final del centre a favor de l'Ajuntament de Beniarjó, titular del servei públic d'escoles infantils, que se subroga en els drets i obligacions de l'esmentat centre davant l'Administració educativa.  
Les condicions que possibiliten el canvi de titularitat queden justificades en la sol·licitud de l'actual titular de data 27 de desembre de 2019, on sol·licita que la titularitat del centre passe a ser municipal, i l'acord del Ple de la corporació municipal de data 27 de desembre de 2019 de 2020, on l'Ajuntament se subroga en tots els drets i obligacions de l'actual titular del centre davant l'Administració educativa.  
  
2. La disposició addicional segona punt 2 de la Llei orgànica 8/1985, de 3 de juliol (BOE de 4 de juliol), reguladora del dret a l'educació, estableix que la creació de centres docents públics els titulars dels quals siguen les corporacions locals s'ha de realitzar per conveni entre l'administració educativa competent i les corporacions.  
3. Les direccions generals competents en administració local i pressuposts, en l'àmbit de les seues competències, han emés els informes preceptius i vinculants sobre la inexistència de duplicitats en el servei i d'estabilitat pressupostària i sostenibilitat financera, informes previstos en l'article 7.4 de la Llei 7/1985, de 2 d'abril, reguladora de les bases de règim local, per a l'exercici de les competències dels ens locals, diferents de les pròpies i de les atribuïdes per delegació.  
  
Per això, en virtut de les competències atorgades pel Reial decret 2093/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana en matèria d'educació, i la Llei 7/1985, de 2 d'abril, reguladora de les bases de règim local, la Conselleria d'Educació, Cultura i Esport i l'Ajuntament de Beniarjó acorden subscriure el present conveni atenent les següents  
  
  
CLÀUSULES  
  
Primera  
L'objecte del present conveni és la modificació de l'autorització del centre privat d'Educació Infantil de primer cicle denominat Joan de Montcada, codi 31892481, pel canvi de la seua titularitat, que passa a ser íntegrament pública de l'Ajuntament de Beniarjó, dins del marc educatiu vigent establit per la LOE, amb les característiques, ensenyaments i configuració que s'indiquen:  
Denominació genèrica actual: centre privat d'Educació Infantil de primer cicle.  
Nova denominació genèrica: escola infantil de primer cicle.  
Denominació específica actual: Joan de Montcada.  
Nova denominació específica: Joan de Montcada.  
Domicili: Partida dels Hortets, s/n.  
Localitat: Beniarjó.  
Província: València.  
Codi: 27811249.  
Titular cedent: Associació Joan de Montcada.  
Nou titular: Ajuntament de Beniarjó.  
Ensenyaments: Educació Infantil de primer cicle.  
Capacitat:   
4 unitats amb un màxim de 61 places escolars, distribuïdes de la manera següent:  
- 1 unitat per a xiquets de 0-2 anys, amb 8 llocs escolars.  
- 1 unitat per a xiquets d'1-2 anys, amb 13 llocs escolars.  
- 2 unitats per a xiquets de 2-3 anys, amb 20 llocs escolars cadascuna.  
  
Segona  
Aquesta escola impartirà el currículum de l'Educació Infantil establit per als centres educatius de l'àmbit territorial de la Comunitat Valenciana en el Decret 37/2008, de 28 de març, del Consell, pel qual s'estableixen els continguts educatius del primer cicle d'Educació Infantil a la Comunitat Valenciana (DOCV de 3 d'abril).  
  
  
Tercera  
Correspon al titular de l'escola infantil la dotació pressupostària necessària per a les despeses derivades del personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria d'Educació, Cultura i Esport per a la concessió de subvencions o ajudes econòmiques als centres d'Educació Infantil.  
  
  
Quarta  
L'escola infantil se sotmetrà a l'autoritat de la Conselleria d'Educació, Cultura i Esport i de la Inspecció Educativa en els termes que preveu el títol VII de la LOE, que regula la inspecció del sistema educatiu i la resta de normativa de desenvolupament que poguera dictar-se sobre la matèria esmentada.   
  
Cinquena  
El titular de l'escola es compromet a:  
a) Complir el que estableix, sobre òrgans de govern dels centres públics, el capítol III del títol V de la LOE.  
b) Complir la normativa aplicable que estableix els requisits mínims dels centres que impartisquen ensenyaments de règim general.  
c) Seguir les directrius acadèmiques de l'Administració educativa per als centres dependents de la Conselleria d'Educació, Cultura i Esport, així com presentar cada curs acadèmic una programació general anual en què consten les dades acadèmiques i administratives del centre.  
  
Així mateix, haurà de notificar a la Conselleria d'Educació, Cultura i Esport els canvis de professorat que puguen produir-se i adjuntar a aquesta notificació els documents que justifiquen el compliment de la titulació exigida del nou professorat.  
d) La custòdia d'expedients d'alumnes i de tots els documents de caràcter acadèmic i administratiu que es generen.  
  
Sisena  
El present conveni produeix efectes el mateix dia de la signatura; no obstant això, el canvi de titularitat del centre produirà efectes des de l'inici del curs acadèmic 2020-2021.  
  
Setena  
Les modificacions en els ensenyaments, les instal·lacions i la resta de requisits mínims, excepte les que suposen una nova autorització d'acord amb el que preveu l'article 13.2 del Reial decret 332/1992, de 3 d'abril, seran notificades a l'Administració educativa, la qual instruirà el corresponent expedient, que es tramitarà, a falta de normativa específica per als centres docents públics, d'acord amb el procediment regulat en el títol IV del mencionat Reial decret o 332/1992 de 3 d'abril. Finalitzarà la seua aprovació per resolució del conseller competent en matèria d'educació.  
En els supòsits recollits en l'article 13.2 abans esmentat, s'instruirà expedient, que donarà lloc a una nova autorització, per a la qual caldrà subscriure el corresponent conveni entre les parts.  
  
Huitena  
Aquest conveni, per ser una autorització administrativa, tindrà vigència fins a l'extinció de l'autorització per qualsevol de les causes següents:  
a) De mutu acord de les parts.  
b) Per incompliment de les obligacions assumides per l'Ajuntament.  
  
c) Per denúncia d'una de les parts, amb l'avís previ de sis mesos, com a mínim, abans de l'inici del curs acadèmic en el qual s'haja d'extingir.  
d) Per canvi de titularitat, trasllat d'instal·lacions del centre o cessament de les activitats.  
En els supòsits previstos en els punts b i d, l'extinció requerirà la comunicació prèvia de la Conselleria al titular de l'escola.  
D'acord amb allò establit en l'article 11.1.f del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, en el cas d'extinció del conveni per les causes anteriorment arreplegades es tramitarà el corresponent expedient de revocació de l'autorització concedida a l'escola. Aquesta extinció produirà efectes a partir del final del curs escolar en què se'n produïsca la causa.  
  
Novena  
L'aplicació i l'execució d'aquest conveni, incloent-hi a aquest efecte tots els actes jurídics que es puguen dictar per a la seua execució i el seu desenvolupament, no podrà suposar obligacions econòmiques per a la Generalitat, i en tot cas s'hauran d'atendre amb els seus mitjans personals i materials.  
  
Desena  
Aquest conveni té naturalesa administrativa. Les parts acorden el sotmetiment a la jurisdicció contenciosa administrativa per a resoldre les incidències que pogueren produir-se en la seua aplicació, sense perjudici del sotmetiment a la jurisdicció corresponent de les actuacions que, relacionades amb el conveni, pogueren tindre una altra naturalesa.  
  
Onzena  
Aquest conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat, i serà publicat en el Diari Oficial de la Generalitat Valenciana.  
  
  
Dotzena  
Aquesta modificació de l'autorització per canvi de titularitat del centre privat d'Educació Infantil denominat Joan de Montcada, de Beniarjó, que passa a ser de titularitat municipal, s'inscriurà en el Registre de Centres Docents de la Comunitat Valenciana.  
  
Com a prova de conformitat i perquè en quede constància, ambdues parts signen el present conveni al lloc i en la data que s'indiquen.  
  
  
El conseller d'Educació, Cultura i Esport  
Vicent Marzà i Ibáñez  
30 de setembre de 2020  
  
L'alcaldessa presidenta de l'Ajuntament de Beniarjó  
Eva Maria Llinares Martínez  
22 de setembre de 2020   
  
Davant meu:  
La secretària accidental de l'Ajuntament de Beniarjó  
María Dolores Peiró Signes  
22 de setembre de 2020